Alfred Lillema

Alfred Lillema (sünninimi Alfred Blumberg; 25. juuli 1897 Lepiksaare küla, Avinurme vald – 13. detsember 1965 Tallinn) oli eesti mullateadlane.

Ta õppis Mustvee Algkoolis. 1918. aastal lõpetas ta Pihkva Maamõõdu Kooli. 1933. aastal lõpetas Tallinna Kõrgema Tehnikumi alamastme.Rein Kask. 102 aastat Alfred Lillema sünnist. Agraarteadus, 3/1999

1955. aastal kaitses ta põllumajandusteaduste kandidaadi kraadi väitekirjaga "Eesti NSV mullastik ja mullastiku valdkonnad".E-kataloog ESTER. Alfred Lillema. Eesti NSV mullastik ja mullastiku valdkonnad. Dissertatsioon põllumajandusteaduste kandidaadi teadusliku kraadi taotlemiseks. Tallinn: Eesti NSV Teaduste Akadeemia Taimekasvatuse Instituut, 1955

Aastatel 1919–1923 oli ta sõjaväkke mobiliseerituna sõjaväe topograafia-hüdrograafia osakonna joonestaja-kartograaf. Aastatel 1923–1940 oli ta Põllutööministeeriumi vanem-maahindaja, 1940–1941 Eesti NSV Põllutöö Rahvakomissariaadi maakorraldaja ja insener, 1941–1943 Põllumajanduse Keskvalitsuse vanem-maahindaja ja mullastiku kaardistaja. 1943–1944 oli ta Tööstuse Uurimise Instituudi geoloogia osakonna vanemtehnik-muldade kaardistaja, 1944–1947 oli ta Eesti NSV Tööstuse Teadusliku Uurimise Keskinstituudi maavarade osakonna vanem teaduslik töötaja, 1947–1952 Eesti NSV Teaduste Akadeemia Põllumajanduse Instituudi teaduslik töötaja, 1952–1956 Eesti NSV Teaduste Akadeemia Taimekasvatuse Instituudi teaduslik töötaja, 1956–1960 Eesti Maaviljeluse ja Maaparanduse Teadusliku Uurimise Instituudi mullauurimise osakonna juhataja.

Mullateadlasena piiritles ta mullastiku valdkondi, koostas uue ja täpsema Eesti mullastikukaardi mõõtkavas 1:400 000 ja algatas põllumajandusmaa laiaulatusliku hindamise Eestis.Alar Astover. Mullateadus. Tartu 2012, lk 23–25

Ta on maetud Tallinna Rahumäe kalmistule.Kalmistute register HAUDI

Avinurme keskuses avati 1987. aastal tema 90. sünniaastapäeva puhul mälestuskivi.ENE, 5. kd, 1990, lk 564.25. juuli virumaa.ee (vaadatud 27. novembril 2012)

Publikatsioone
Hiiumaa pinnakate ja mullastik. Tartu, 1938
Läänemaa mullastik. Tartu, 1938
Eesti mullastiku kaardi põhijoonte koostamise katse maaboniteedi alusel. Tartu, 1939
Lühike mullaerimite kirjeldus Eesti NSV mullastiku kaardi juurde. Tartu, 1946
V. R. Viljamsi maaviljeluse heinaväljasüsteem. Tallinn, 1950
Eesti NSV mullastik. Tallinn, 1958

Tunnustus
 1947 Nõukogude Eesti preemia
 1957 Eesti NSV teeneline teadlane

Viited

Välislingid
Tartu Ülikooli raamatukogu fotokogu. Alfred Lillema (1960)
Kultuurimälestiste riikliku registri fotokogu. Alfred Lillema mälestuskivi

Kategooria:Eesti põllumajandusteadlased
Kategooria:Eesti NSV teenelised teadlased
Kategooria:Vabadussõja veteranid
Kategooria:Rahumäe kalmistule maetud
Kategooria:Sündinud 1897
Kategooria:Surnud 1965